

**ประกาศองค์การบริหารส่วนตำบลเขาไพร**

**เรื่อง เสนอราคาจ้างโครงการย้ายหอถังประปาหมู่บ้าน จากหมู่ที่ 1 มายัง หมู่ที่ 4**

 **โครงการก่อสร้างระบบประปาหมู่บ้านแบบหอถังเหล็กทรงกลมขอบเหลี่ยม หมู่ที่ 5**

**โครงการปรับปรุงสระเก็บน้ำ หมู่ที่ 5, โครงการขุดลอกเหมืองส่งน้ำชลประทาน หมู่ที่ 4**

**รวม 4 โครงการ ตำบลเขาไพร อำเภอรัษฎา จังหวัดตรัง (โดยวิธีพิเศษ)**

.......................................

 ด้วยองค์การบริหารส่วนตำบลเขาไพร อำเภอรัษฎา จังหวัดตรัง มีความประสงค์จะเรียกเสนอราคาจ้าง โดยวิธีพิเศษจำนวน 4 โครงการ คือ

**1. โครงการย้ายหอถังประปาหมู่บ้าน(หอถังเหล็กทรงกลมขอบเหลี่ยม ขนาดความจุ 12.00 ลบ.ม.) จากหมู่ที่ 1 มายังหมู่ที่ 4 ตำบลเขาไพร อำเภอรัษฎา จังหวัดตรัง พร้อมติดตั้งระบบและอุปกรณ์ประปาหมู่บ้าน (ตามแบบแปลนที่ อบต.เขาไพรกำหนด) พร้อมติดตั้งป้ายโครงการ จำนวน 1 ป้าย**

**(ราคากลาง 343,000 บาท)**

**2. โครงการก่อสร้างระบบประปาหมู่บ้าน บ้านควนไทรตอก หมู่ที่ 5 ตำบลเขาไพร อำเภอรัษฎา จังหวัดตรัง แบบหอถังเหล็กทรงกลมขอบเหลี่ยม ขนาดความจุ 12.00 ลบ.ม. พร้อมติดตั้งระบบถังกรองน้ำและอุปกรณ์ของระบบประปาหมู่บ้าน จำนวน 1 จุด (ตามแบบแปลน ที่อบต.กำหนด) พร้อมติดตั้งป้ายโครงการ จำนวน 1 ป้าย**

**(ราคากลาง 680,000 บาท)**

**3. โครงการปรับปรุงสระเก็บน้ำ บ้านควนไทรตอก หมู่ที่ 5 ตำบลเขาไพร อำเภอรัษฎา จังหวัดตรัง ขนาดกว้าง 25.00 เมตร ยาว 65.00 เมตร ลึก 3.00 เมตร (ตามแบบแปลน ที่อบต.กำหนด) พร้อมติดตั้งป้ายโครงการ จำนวน 1 ป้าย**

**(ราคากลาง 115,000 บาท)**

**4. โครงการขุดลอกเหมืองส่งน้ำชลประทาน หมู่ที่ 4 ตำบลเขาไพร อำเภอรัษฎา จังหวัดตรัง ขนาดกว้างเฉลี่ย 6.00 เมตร ลึกเฉลี่ย 1.80 เมตร ระยะทาง 800.00 เมตร โดยทำการขุดลอกดินเลนโคลนและวัชพืช จำนวน 3,000 ลบ.ม. พร้อมฝังท่อระบายน้ำคสล. (คอร.) ขนาด 0.60x1.00 เมตร จำนวน 1 จุด (ตามแบบแปลน ที่อบต.กำหนด) พร้อมติดตั้งป้ายโครงการ จำนวน 1 ป้าย**

 **(ราคากลาง 118,000 บาท)**

/ -2- ผู้มีสิทธิเสนอราคา...........

-2-

 **ผู้มีสิทธิเสนอราคาจะต้องมีคุณสมบัติดังต่อไปนี้**

 1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่เสนอราคาดังกล่าว

 2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

 3. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

 5. มีผลงานก่อสร้างและสัญญางานก่อสร้างประเภทเดียวกันกับงานที่เสนอราคาจ้าง ในวงเงินดังนี้

โครงการที่ 1 ไม่น้อยกว่า **171,500** **บาท**, โครงการที่ 2 ไม่น้อยกว่า **340,000** **บาท**, โครงการที่ 3 - 4......-....... **บาท**

6. บุคคลหรือนิติบุคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7. บุคคลหรือนิติบุคลที่เข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลการจัดซื้อจัดจ้างภาครัฐ

8. คู่สัญญาต้องรับจ่ายเงินผ่านบัญชีเงินฝากธนาคาร เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

 ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้ องค์การบริหารส่วนตำบลเขาไพรจะพิจารณาเป็นราคาเหมารวม

 ผู้เสนอราคาจะต้องเป็นผู้ไปดูสถานที่ก่อสร้าง หากไม่ได้ไปดูสถานที่ก่อสร้างตามวันและเวลาที่กำหนด ถือว่าผู้เสนอราคาได้เข้าใจและยอมรับเงื่อนไขรายละเอียดต่าง ๆ ของโครงการดังกล่าวโดยตลอดแล้ว จะมาโต้แย้งใด ๆ มิได้ทั้งสิ้น

 **กำหนดยื่นเอกสารเสนอราคาได้ในวันที่ 3** เดือน **มิถุนายน** พ.ศ. **2557 ระหว่างเวลา 10.30 น. ถึง 11.30 น. ณ กองคลัง องค์การบริหารส่วนตำบลเขาไพร** และกำหนดพิจารณาซองเสนอราคาในวันที่ **3** เดือน **มิถุนายน** พ.ศ. **2557**  ตั้งแต่เวลา **13.30** **น.** เป็นต้น

 ผู้สนใจติดต่อขอรับ/ซื้อเอกสารเสนอ ในราคาชุดละ......**-**.....บาท

ได้ที่ **กองคลังองค์การบริหารส่วนตำบลเขาไพร ระหว่างวันที่ 30 เดือน พฤษภาคม พ.ศ.2557 ถึงวันที่ 3 เดือน มิถุนายน พ.ศ. 2557** ในวันและเวลาราชการ หรือสอบถามทางโทรศัพท์หมายเลข **0-7529-0869** ได้ที่เวปไซด์ อบต.เขาไพร <http://www.khaoprai.go.th>)

 ประกาศ ณ วันที่ 30 เดือน พฤษภาคม พ.ศ. 2557

 (ลงชื่อ)

 (นายทรรศนฤทธิ์ ดำสุข)

 นายกองค์การบริหารส่วนตำบลเขาไพร

**เอกสารประกอบการเสนอราคาจ้างโดยวิธีพิเศษ เลขที่ 2/2557**

**การจ้างทำ โครงการย้ายหอถังประปาหมู่บ้าน จากหมู่ที่ 1 มายัง หมู่ที่ 4**

 **โครงการก่อสร้างระบบประปาหมู่บ้านแบบหอถังเหล็กทรงกลมขอบเหลี่ยม หมู่ที่ 5**

**โครงการปรับปรุงสระเก็บน้ำ หมู่ที่ 5, โครงการขุดลอกเหมืองส่งน้ำชลประทาน หมู่ที่ 4**

**รวม 4 โครงการ ตำบลเขาไพร อำเภอรัษฎา จังหวัดตรัง**

**ตามใบเสนอราคาองค์การบริหารส่วนตำบลเขาไพร ลงวันที่ 3 มิถุนายน 2557**

.....................................................

 องค์การบริหารส่วนตำบลเขาไพร ซึ่งต่อไปนี้เรียกว่า “องค์การบริหารส่วนตำบล” มีความประสงค์จะเรียกเสนอจ้างโดยวิธีพิเศษ จำนวน 4 โครงการ ดังนี้

**1. โครงการย้ายหอถังประปาหมู่บ้าน(หอถังเหล็กทรงกลมขอบเหลี่ยม ขนาดความจุ 12.00 ลบ.ม.) จากหมู่ที่ 1 มายังหมู่ที่ 4 ตำบลเขาไพร อำเภอรัษฎา จังหวัดตรัง พร้อมติดตั้งระบบและอุปกรณ์ประปาหมู่บ้าน (ตามแบบแปลนที่ อบต.เขาไพรกำหนด) พร้อมติดตั้งป้ายโครงการ จำนวน 1 ป้าย**

**(ราคากลาง 343,000 บาท)**

**2. โครงการก่อสร้างระบบประปาหมู่บ้านแบบหอถังเหล็กทรงกลมขอบเหลี่ยม ขนาดความจุ 12.00 ลบ.ม. พร้อมติดตั้งระบบถังกรองน้ำและอุปกรณ์ของระบบประปาหมู่บ้าน จำนวน 1 จุด (ตามแบบแปลน ที่อบต.กำหนด) พร้อมติดตั้งป้ายโครงการ จำนวน 1 ป้าย บ้านควนไทรตอก หมู่ที่ 5 ตำบลเขาไพร อำเภอรัษฎา จังหวัดตรัง**

**(ราคากลาง 680,000 บาท)**

**3. โครงการปรับปรุงสระเก็บน้ำ บ้านควนไทรตอก หมู่ที่ 5 ตำบลเขาไพร อำเภอรัษฎา จังหวัดตรัง ขนาดกว้าง 25.00 เมตร ยาว 65.00 เมตร ลึก 3.00 เมตร (ตามแบบแปลน ที่อบต.กำหนด) พร้อมติดตั้งป้ายโครงการ จำนวน 1 ป้าย**

**(ราคากลาง 115,000 บาท)**

**4. โครงการขุดลอกเหมืองส่งน้ำชลประทาน หมู่ที่ 4 ตำบลเขาไพร อำเภอรัษฎา จังหวัดตรัง ขนาดกว้างเฉลี่ย 6.00 เมตร ลึกเฉลี่ย 1.80 เมตร ระยะทาง 800.00 เมตร โดยทำการขุดลอกดินเลนโคลนและวัชพืช จำนวน 3,000 ลบ.ม. พร้อมฝังท่อระบายน้ำคสล. (คอร.) ขนาด 0.60x1.00 เมตร จำนวน 1 จุด (ตามแบบแปลน ที่อบต.กำหนด) พร้อมติดตั้งป้ายโครงการ จำนวน 1 ป้าย**

 **(ราคากลาง 118,000 บาท)**

โดยมีข้อแนะนำและข้อกำหนด ดังต่อไปนี้

 **1. เอกสารแนบท้ายเอกสารเสนอราคา**

 1.1 แบบรูปรายการละเอียด

 1.2 แบบใบเสนอราคา

 1.3 แบบสัญญาจ้าง

 1.4 แบบหนังสือค้ำประกัน (หลักประกันสัญญา)

 1.5 ………………………-……………………………………

 1.6 ...........................-..........................................

-4-

 **2. คุณสมบัติของผู้เสนอราคา**

 2.1 ผู้เสนอราคาต้องเป็นผู้มีอาชีพรับจ้างทำงานที่สอบราคา และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล

 2.2 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

 2.3 ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ 2.4 ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่เสนอราคาจ้าง และสัญญางานก่อสร้าง ในวงเงินดังนี้ โครงการที่ 1 ไม่น้อยกว่า **171,500** **บาท**, โครงการที่ 2 ไม่น้อยกว่า **340,000** **บาท**

 และเป็นผลงานที่เป็นคู่สัญญาณโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายว่าบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

 **3. หลักฐานการเสนอราคา**

 ผู้เสนอราคาจะต้องเสนอเอกสารหลักฐานแนบมาพร้อมกับซองเสนอราคา ดังนี้

 3.1 สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

 3.2 หนังสือมอบอำนาจซึ่งปิดอากรแสตมป์ตามกฏหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

 3.3 สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการกำหนดผลงานตามข้อ 2.3)

 3.4 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ค่าแรงงานภาษีประเภทต่าง ๆ รวมทั้งกำไรไว้ด้วย

 3.5 บัญชีรายการเอกสารทั้งหมดที่ได้ยื่นพร้อมกับซองเสนอราคา

 **4. การยื่นซองเสนอราคา**

 4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารเสนอราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่งให้ชัดเจน

 4.2 ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วนในการเสนอราคา ให้เสนอราคาเป็นเงินบาท และเสนอราคาเพียงราคาเดียว โดยเสนอราคารวม และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

 ราคาที่เสนอ จะต้องเสนอกำหนด ยืนราคาไม่น้อยกว่า **30 วัน** นับแต่วันเปิดซองเสนอราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอราคาไว้ และจะถอนการเสนอราคามิได้

-5-

4.3 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน ดังนี้

- โครงการที่ 1 **จำนวน 45 วัน** - โครงการที่ 3 **จำนวน 30 วัน**

- โครงการที่ 2 **จำนวน 60 วัน** - โครงการที่ 4 **จำนวน 30 วัน**

นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน

 4.4 ก่อนยื่นซองเสนอราคา ผู้เสนอราคาควรตรวจ ดูร่างสัญญา แบบรูปและรายการละเอียด ฯลฯ ให้ถี่ถ้วนและเข้าใจเอกสารเสนอราคาทั้งหมดเสียก่อนที่จะตกลงยื่นซองเสนอราคาตามเงื่อนไขในเอกสารเสนอราคา

 4.5 ผู้เสนอราคาจะต้องยื่นซองเสนอราคาที่ปิดผนึกซองเรียบร้อยจ่าหน้าถึง **ประธานคณะกรรมการจัดจ้างโดยวิธีพิเศษ** โดยระบุไว้ที่หน้าซองว่า **“ใบเสนอราคาตามเอกสารเสนอราคาเลขที่ 2/2557”** โดยยื่นโดยตรงต่อองค์การบริหารส่วนตำบลเขาไพร **ในวันที่ 3 มิถุนายน 2557 ระหว่างเวลา 10.30 น. – 11.30 น. ณ กองคลัง องค์การบริหารส่วนตำบลเขาไพร**

เมื่อพ้นกำหนดเวลายื่นซองเสนอราคาแล้วจะไม่รับซองเสนอราคาโดยเด็ดขาด และคณะกรรมการจัดจ้างโดยวิธีพิเศษ จะพิจารณาซองเสนอราคาในวันที่ **3 เดือน มิถุนายน พ.ศ. 2557** ตั้งแต่เวลา **13.30 น.** เป็นต้นไป

 **5. หลักเกณฑ์และสิทธิในการพิจารณาราคา**

 5.1 ในการเสนอราคาจ้างครั้งนี้ องค์การบริหารส่วนตำบลจะพิจารณาตัดสินด้วย **ราคาต่อโครงการ**

 5.2 หากผู้เสนอราคารายใด มีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นซองเสนอราคาไม่ถูกต้องตามข้อ 4 แล้ว คณะกรรมการจัดจ้างโดยวิธีพิเศษจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือที่ผิดแผกไปจากเงื่อนไขของเอกสารเสนอราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเขาไพรเท่านั้น

 5.3 องค์การบริหารส่วนตำบลเขาไพรสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้

 (1) ไม่ปรากฏชื่อผู้เสนอราคารายนั้น ในบัญชีผู้รับเอกสารเสนอราคา หรือในหลักฐานการรับเอกสารเสนอราคาขององค์การบริหารส่วนตำบลเขาไพร

 (2) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

 (3) เสนอรายละเอียดแตกต่างไปจากเงื่อนไขที่กำหนดในเอกสารเสนอราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 (4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

 5.4 ในการตัดสินการเสนอราคาหรือในการทำสัญญา คณะกรรมการจัดจ้างโดยวิธีพิเศษ หรือองค์การบริหารส่วนตำบลเขาไพร มีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใด ที่เกี่ยวข้องกับผู้เสนอราคาได้ องค์การบริหารส่วนตำบลเขาไพร มีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสมหรือไม่ถูกต้อง

-6-

 5.5 องค์การบริหารส่วนตำบลเขาไพร ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจยกเลิกการเสนอราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเขาไพรเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลเขาไพร จะพิจารณายกเลิกการเสนอราคาและลงโทษผู้เสนอราคาเสมือนเป็นผู้ทิ้งงาน หากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

 ในกรณีที่ผู้เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการจัดจ้างโดยวิธีพิเศษหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐาน ที่ทำให้เชื่อได้ว่า ผู้เสนอราคาสามารถดำเนินงานตามเสนอราคาจ้างให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบลเขาไพรมีสิทธิที่จะไม่รับราคาของผู้เสนอราคารายนั้น

 **6. การทำสัญญาจ้าง**

 ผู้ชนะการเสนอราคาจะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบลภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับ**ร้อยละห้า** ของ

ราคาค่าจ้างที่เสนอราคาได้ ให้องค์การบริหารส่วนตำบลเขาไพรยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

 6.1 เงินสด

 6.2 เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำสัญญา หรือก่อนหน้านั้นไม่เกิน 3 วันทำการ ของทางราชการ

 6.3 หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ 1.4

 6.4 พันธบัตรรัฐบาลไทย

 6.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างแบบหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน 10 ล้านบาท)

 หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการเสนอราคา (ผู้รับจ้าง) พ้นจากข้อผูกพันตามสัญญาจ้างแล้ว

 **7. ค่าจ้างและการจ่ายเงิน**

 (สำหรับสัญญาที่เป็นราคาเหมารวม)

 องค์การบริหารส่วนตำบลเขาไพรจะจ่ายเงินค่าจ้าง โดยแบ่งออกเป็น 1 งวด ดังนี้

 งวดที่ 1 เป็นจำนวนเงินในอัตราร้อยละ - ของค่าจ้าง เมื่อผู้รับจ้างได้ปฏิบัติงาน

.......................................................................................................................................................................................

ให้แล้วเสร็จภายใน - วัน

 งวดที่ 2 เป็นจำนวนเงินในอัตราร้อยละ - ของค่าจ้าง เมื่อผู้รับจ้างได้ปฏิบัติงาน

.......................................................................................................................................................................................

ให้แล้วเสร็จภายใน - วัน

-7-

 งวดที่ 3 เป็นจำนวนเงินในอัตราร้อยละ - ของค่าจ้าง เมื่อผู้รับจ้างได้ปฏิบัติงาน

.......................................................................................................................................................................................

ให้แล้วเสร็จภายใน - วัน

งวดที่ 4 เป็นจำนวนเงินในอัตราร้อยละ - ของค่าจ้าง เมื่อผู้รับจ้างได้ปฏิบัติงาน

.......................................................................................................................................................................................

ให้แล้วเสร็จภายใน - วัน

 งวดสุดท้าย เป็นจำนวนเงินในอัตราร้อยละ **100** ของค่าจ้าง เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย

 **8. อัตราค่าปรับ**

ค่าปรับตามแบบสัญญาจ้างจะกำหนดในอัตราร้อยละ....**0.10**....ของค่าจ้างตามสัญญาต่อวัน

 **9. การรับประกันความชำรุดบกพร่อง**

 ผู้ชนะการเสนอราคา ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้น ภายในระยะเวลาไม่น้อยกว่าดังนี้

- โครงการที่ 1 - 2  **-** เดือน 2 ปี

- โครงการที่ 3 - 4  **-** เดือน 1 ปี

นับถัดจากวันที่องค์การบริหารส่วนตำบลได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน...7...วัน นับถัดจากวันที่ได้รับแจ้งความชำรุดบกพร่อง

 **10. ข้อสงวนสิทธิในการเสนอราคาและอื่น ๆ**

 10.1 เงินค่าจ้างสำหรับงานจ้างครั้งนี้ได้มาจาก **เงินสะสม** การลงนามในสัญญาจะกระทำได้ต่อเมื่อองค์การบริหารส่วนตำบลเขาไพรได้รับอนุมัติเงินค่าก่อสร้างจาก **เงินสะสม** แล้วเท่านั้น

 10.2 เมื่อองค์การบริหารส่วนตำบลเขาไพรได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามเสนอราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวีดังนี้

 (1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี

-8-

 10.3 ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ 6 องค์การบริหารส่วนตำบลเขาไพรอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 10.4 องค์การบริหารส่วนตำบลเขาไพร สงวนสิทธิ์ที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

 **11. มาตรฐานฝีมือช่าง**

 เมื่อองค์การบริหารส่วนตำบลเขาไพร ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ ปวช., ปวส. หรือเทียบเท่า จากสถาบันที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ 10 ของแต่ละสาขาช่าง แต่จะต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้

 11.1 วุฒิ ปวช. สาขาช่างก่อสร้าง มีประสบการณ์ไม่น้อยกว่า 5 ปี หรือ

 11.2 วุฒิ ปวส สาขาช่างก่อสร้าง มีประสบการณ์ไม่น้อยกว่า 2 ปี

 **12.** ในระหว่างระยะเวลาการทำงานผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

 องค์การบริหารส่วนตำบลเขาไพร

 (นายทรรศนฤทธิ์ ดำสุข)

 นายกองค์การบริหารส่วนตำบลเขาไพร

 วันที่...30...เดือน...พฤษภาคม...พ.ศ..2557